smcproject/ml-wiki-sentences huggingface dataset:
ആർ.അഖിലേശ്വരയ്യരും ചേർന്ന് വ്യാഖ്യാനമെഴുതി 1950 ൽ മംഗളോദയം ഒരു പതിപ്പ് പ്രസിദ്ധീകരിച്ചിട്ടുണ്ട്.
ഇതും കാണുക അവലംബം പുറം കണ്ണികൾ യുക്തിഭാഷ ജ്യേഷ്ഠ ദേവന്റെ ജീവചരിത്രം; Archived 2011-03-16 at the Wayback Machine .
Hidden in the mists of time
യു. പ്രതിഭ ഇംഗ്ലീഷ് വിലാസം https://ml.wikipedia.org/wiki/U.
_Prathibha
കേരളത്തിലെ പ്രമുഖ സി.പി.ഐ.(എം) നേതാവും കായംകുളം നിയമസഭാ മണ്ഡലത്തിൽ നിന്നുള്ള നിയമസഭാ സമാജികയുമാണ് അഡ്വ.
യു.പ്രതിഭ .
സിപിഐ(എം) തകഴി ഏരിയാക്കമ്മിറ്റി അംഗം, ജനാധിപത്യ മഹിളാ അസോസിയേഷൻ സംസ്ഥാന കമ്മിറ്റി അംഗം, തകഴി ഗ്രാമപഞ്ചായത്ത് പ്രസിഡന്റ്, ആലപ്പുഴ ജില്ലാപഞ്ചായത്ത്‌ പ്രസിഡന്റ് എന്നീ നിലകളിൽ പ്രവർത്തിച്ചിട്ടുള്ള പ്രതിഭ അഭിഭാഷക കൂടിയാണ്.
യീസ്റ്റ് ഇംഗ്ലീഷ് വിലാസം https://ml.wikipedia.org/wiki/Yeast
പൂപ്പൽ സാമ്രാജ്യത്തിലെ യൂക്കാരിയോട്ടിക്ക് കോശ വളർച്ചാ ഘടനാ രീതിയിലുള്ള സൂക്ഷ്മ ജീവിയാണ് യീസ്റ്റ്.
സമുദ്രത്തിൽ കാണപ്പെടുന്ന ഫംഗസ്സുകളിൽ ധാരാളവും ഇതാണ്.
ബഡ്ഡിങ്ങിലൂടെയോ ദ്വിഗുണവിഭംഗം(binary fission) മൂലമോ ആണ് ഇവ സാധാരണയായി വംശവർദ്ധനവ് നടത്തുന്നത്.
യു. കലാനാഥൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ യുക്തിവാദ പ്രസ്ഥാനങ്ങളിലെ ഒരു പ്രമുഖ പ്രവർത്തകനായിരുന്നു യു കലാനാഥൻ (U.Kalanadhan) .
വള്ളിക്കുന്ന് ഗ്രാമപഞ്ചായത്ത് പ്രസിഡണ്ടായി പ്രവർത്തിച്ചിട്ടുണ്ട്.
കേരള യുക്തിവാദി സംഘം എന്ന സംഘടനയുടെ പ്രസിഡന്റായിരുന്നു.
ചാലിയം യു.എച്ച്.എച്ച്.എസിൽ അദ്ധ്യാപകനായിരുന്നു.
1940 ജൂലൈ 22 ന് ജനനം.
കോഴിക്കോട് ഗൺപത് സ്കൂളിൽ വിദ്ധ്യാഭ്യാസം.
ഫറൂക്ക് കോളേജിൽ നിന്നും ജന്തുശാസ്ത്രത്തിൽ ബിരുദം.
മലപ്പുറം ജില്ലയിലെ വള്ളിക്കുന്ന് പഞ്ചായത്തിൽ ആനങ്ങാടി റെയിൽവേ ഗേറ്റിനു സമീപം 'ചാർവാകം'എന്ന വീട്ടിൽ താമസിച്ചിരുന്നു.
ഇന്ത്യയിലെ യുക്തിവാദ സംഘടനകളുടെ ഫെഡറേഷനായ FIRA (Federation of Indian Rationalist Associations) യുടെ പ്രസിഡന്റായും, സെക്രട്ടറിയായും രക്ഷാധികാരിയായും പ്രവർത്തിച്ചു.
നിരവധി ഗ്രന്ഥങ്ങളുടെ കർത്താവായ കലാനാഥൻ ഉജ്ജ്വല വാഗ്മിയാണ്.
1995ൽ അധ്യാപക ജോലിയിൽനിന്ന് വൊളണ്ടറി റിട്ടയർമെന്റ് എടുത്തു.
സ്പെഷ്യൽ മാര്യേജ് ആക്ട് പ്രകാരം കണ്ണൂർ പെരളശ്ശേരി സ്വദേശി എം.കെ ശോഭനയെ ജീവിതപങ്കാളിയാക്കി.
1970 മുതൽ 1984 വരെ സി.പി.എം. വള്ളിക്കുന്ന് ലോക്കൽ കമ്മിറ്റി അംഗമായിരുന്നു.
കേരള യുക്തിവാദി സംഘം കോഴിക്കോട് ജില്ലാ ഓർഗനൈസിങ് സെക്രട്ടറി, സംസ്ഥാന ജനറൽ സെക്രട്ടറി, സംസ്ഥാന പ്രസിഡന്റ്, ഫെഡറേഷൻ ഓഫ് ഇന്ത്യൻ റാഷണലിസ്റ്റ് അസോസിയേഷൻ ദേശീയ സെക്രട്ടറി എന്നീ നിലകളിൽ പ്രവർത്തിച്ചു.
1979 മുതൽ 1984 വരെയും 1995 മുതൽ 2000 വരെയും വള്ളിക്കുന്ന് ഗ്രാമപഞ്ചായത്ത് പ്രസിഡന്റായിരുന്നു.
2000 മുതൽ 2005 വരെ പഞ്ചായത്ത് അംഗവുമായിരുന്നു.
2024 മാർച്ച് ആറിന് അന്തരിച്ചു.
കൃതികൾ ആത്മാവ് സത്യമോ മിഥ്യയോ?
ജോത്സ്യം ശാസ്ത്രമോ ശാസ്ത്ര ആഭാസമോ മതം സാമൂഹിക പുരോഗതിയുടെ ശത്രു ഇസ്ലാമതവും യുക്തിവാദവും ജീവപരിണാമം മതനിരപേക്ഷതയും ഏകസിവിൽകോഡും പുരസ്കാരങ്ങളും അംഗീകാരങ്ങളും സാഹിത്യ രംഗത്തെ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം അവലംബം
യു. എസ്. റൂട്ട് 40 ഇംഗ്ലീഷ് വിലാസം https://ml.wikipedia.org/wiki/U.
S._Route_40
അമേരിക്കയിലെ ഉട്ടായിൽ നിന്നും ആരംഭിച്ച് ന്യൂജഴ്സിയിൽ അവസാനിക്കുന്ന ഹൈവേയാണ് റൂട്ട് 40 .
കടന്നുപോകുന്ന സ്ഥലങ്ങൾ Lengths മൈൽ കി.
UT 174.54 280.89 CO 496.44 798.94 KS 423.67 681.83 MO 255.05 410.46 IL 159.99 257.48 IN 143.95 231.67 OH 228.37 367.53 WV 15.87 25.54 PA 82.46 132.71 MD 220.88 355.47 DE 17.18 27.65 NJ 64.28 103.45 ഉട്ടാ
‌ അവലംബം 1 2 DeLorme Street Atlas USA 2007.
DeLorme's Driving Directions and Toggle Measure Tool.
Retrieved on June 23, 2007.
↑ ↑ ↑ Delaware Department of Transportation- Traffic Summary (2006), AADT Tables, p.7 ↑ New Jersey Department of Transportation -Straight Line Diagrams: Route 40 പുറത്തേക്കുള്ള കണ്ണികൾ U.S. Route 40 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Route40.net
യു. വാസുകി ഇംഗ്ലീഷ് വിലാസം https://ml.wikipedia.org/wiki/U.
_Vasuki യു. വാസുകി
സി.പി.എം കേന്ദ്ര കമ്മിറ്റി അംഗവും ജനാധിപത്യ മഹിളാ അസോസിയേഷൻ അഖിലേന്ത്യാ വൈസ് പ്രസിഡന്റുമാണ് യു. വാസുകി .
സി.പി.എം പി.ബി അംഗമായും തമിഴ്നാട് സംസ്ഥാന സെക്രട്ടറിയായും സി.ഐ.ടി.യു അഖിലേന്ത്യാ നേതാവായുമെല്ലാം പ്രവർത്തിച്ച ആർ. ഉമാനാഥിന്റെയും കേന്ദ്ര കമ്മിറ്റി അംഗമായിരുന്ന പാപ്പാ ഉമാനാഥിന്റെയും മകളാണ് .
അവലംബം U. Vasuki എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.madhyamam.com/news/161503/120405
യു.ആർ. അനന്തമൂർത്തി ഇംഗ്ലീഷ് വിലാസം https://ml.wikipedia.org/wiki/U.
R._Ananthamurthy
ഉഡുപ്പി രാജഗോപാലാചാര്യ അനന്തമൂർത്തി ( കന്നട : ಯು. ಆರ್. ಅನಂತಮೂರ್ತಿ; ജനനം: ഡിസംബർ 21 , 1932 - ഓഗസ്റ്റ് 22 , 2014 ) എന്ന യു.ആർ. അനന്തമൂർത്തി അറിയപ്പെടുന്ന സാഹിത്യകാരനും, കന്നഡ സാഹിത്യത്തിലെ നവ്യ പ്രസ്ഥാനത്തിന്റെ പ്രമുഖ വക്താവുമാണ്.
കന്നടയിൽ നിന്നും ജ്ഞാനപീഠം നേടിയ 7 പേരിൽ ആറാമൻ ആണ് ഇദ്ദേഹം .
ഇദ്ദേഹത്തിന്‌ പദ്മഭൂഷൺ പുരസ്കാരം ലഭിച്ചിട്ടുണ്ട്.
മഹാത്മാഗാന്ധി യൂണിവേഴ്സിറ്റിയിൽ 1980 കളിൽ വൈസ് ചാൻസലർ ആയി പ്രവർത്തിച്ചിരുന്നു.
വൃക്ക സംബന്ധമായ അസുഖത്തെത്തുടർന്ന് 2014 ഓഗസ്റ്റ് 22 ന് അന്തരിച്ചു.
കർണാടകത്തിലെ ഷിമോഗ ജില്ലയിലെ തീർത്ഥഹള്ളി  താലൂക്കിലുള്ള മെലിഗെ എന്ന ഗ്രാമത്തിൽ രാജഗോപാലാചാരിയുടെയും സത്യഭാമയുടെയും മകനായി 1932 ഡിസംബർ 21-ന് ജനിച്ചു.
ദൂർ‌വസപുര എന്ന സ്ഥലത്തെ സംസ്കൃത വിദ്യാലയത്തിലാണ്‌ ഇദ്ദേഹം പ്രാഥമിക വിദ്യാഭ്യാസം നേടിയത്.
അതിനു ശേഷം യൂനിവേഴ്‌സിറ്റി ഓഫ് മൈസൂരിൽ നിന്നും ബിരുദാനന്തര ബിരുദവും, ഇംഗ്ലണ്ടിൽ നിന്നും തുടർ പഠനവും നേടി.
യൂനിവേഴ്‌സിറ്റി ഓഫ് ബർമ്മിങ്ഹാമിൽ (University of Birmingham) നിന്നും 1966-ൽ ഇംഗ്ലീഷ് ആന്റ് ലിറ്ററസി ക്രിട്ടിസിസം(English and literary criticism) എന്ന വിഷയത്തിൽ ഡോക്ടറേറ്റ് നേടി .
എം.ജി സർവകലാശാലയിൽ വൈസ് ചാൻസലറായി സേവനമനുഷ്ടിച്ചിട്ടുണ്ട്.
'സംസ്‌കാര' എന്ന കൃതിയിലൂടെയാണ് നോവൽ രംഗത്തേക്ക് പ്രവേശിക്കുന്നത്.
1996-ൽ പുറത്തിറങ്ങിയ 'സംസ്‌കാര' അടക്കം അഞ്ച് നോവലുകളും എട്ട് ചെറുകഥാ സമാഹാരങ്ങളും മൂന്ന് കവിതാ സമാഹാരങ്ങളും എഴുതിയിട്ടുണ്ട്. 'ഭാരതിപുര' എന്ന നോവൽ 2012-ലെ ദക്ഷിണേഷ്യൻ സാഹിത്യത്തിനുള്ള ഡി.എസ്.സി. പുരസ്‌കാരത്തിന്റെ ചുരുക്കപ്പട്ടികയിലും 2013-ലെ മാൻ ബുക്കർ പ്രൈസ് പുരസ്കാരത്തിൻറെ ചുരുക്കപ്പട്ടികയിലും ഉൾപ്പെട്ടിരുന്നു.
പുരസ്കാരങ്ങൾ 1984: കർണാടക രാജ്യോത്സവ പുരസ്കാരം 1994: ജ്ഞാനപീഠം പുരസ്കാരം പുരസ്കാരം 1995: മാസ്തി പുരസ്കാരം 1998: പദ്മഭൂഷൺ 2008: കന്നഡ സർവ്വകലാശാല നൽകുന്ന നാഡോജ പുരസ്കാരം 2012  ഡി.ലിറ്റ്.
കോൽക്കത്ത സർവ്വകലാശാല നൽകുന്ന ഹോണറിസ് കാസ കൃതികൾ ചെറുകഥാ സമാഹാരങ്ങൾ എന്ദെന്ധിഗു മുഗിയാദ കതെ മൗനി പ്രഷ്നെ ക്ലിപ് ജോയിന്റ് ഘാത ശ്രദ്ധ ആകാശ മട്ടു ബേക്കു എറാഡു ദാഷകദ കതെഗാലു ഐദു ദാഷകദ കതെഗാലു നോവലുകൾ സംസ്കാര ഭാരതിപുര അവസ്തെ ഭാവ ദിവ്യ ഭാരതിരത്‌ന നാടകങ്ങൾ അവഹാനെ കവിതാസമാഹാരങ്ങൾ 15 പദ്യഗലു മിഥുന അജ്ജന ഹെഗാല സുക്കുഗാലു അവലംബം
U. R. Ananthamurthy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യു. ശ്രീനിവാസ് ഇംഗ്ലീഷ് വിലാസം https://ml.wikipedia.org/wiki/U.
_Srinivas
ഭാരതീയനായ ഒരു മൻഡോലിൻ വാദകനായിരുന്നു യു.ശ്രീനിവാസ് അഥവാ 
ഉപ്പലാപു ശ്രീനിവാസ് (ജനനം 1969 ഫെബ്രുവരി 28 - മരണം 2014 സെപ്തംബർ 19).
പാശ്ചാത്യവാദ്യമായ മൻഡോലിനിൽ കർണാടക സംഗീതം വായിക്കുന്നതിനാണ് ഇദ്ദേഹം ശ്രദ്ധേയനായിട്ടുള്ളത്.
1998 ൽ പത്മശ്രീ യും 2010 ൽ സംഗീത നാടക അക്കാദമി അവാർഡും ഇദ്ദേഹത്തിനു ലഭിച്ചിട്ടുണ്ട്.
കരൾ സംബന്ധമായ അസുഖത്തെ തുടർന്ന് 2014 സെപ്തംബർ 19 ന് ഇദ്ദേഹം നിര്യാതനായി.
ആന്ധ്രപ്രദേശിൽ പശ്ചിമ ഗോദാവരി ജില്ലയിലുള്ള പാലക്കൊല്ല് മുനിസിപ്പാലിറ്റിയിൽ 1969 ഫെബ്രുവരി 28-ന് യു. സത്യനാരായണയുടെയും കാന്തമ്മയുടെയും മൂത്ത മകനായി ശ്രീനിവാസ് ജനിച്ചു.
പിതാവ് സത്യനാരായണയാണ് മാൻഡലിനിൽ ആദ്യ ഗുരു.
ചലച്ചിത്ര സംഗീതസംവിധായകൻ വാസു റാവുവിൽനിന്ന് പടിഞ്ഞാറൻ സംഗീതത്തിലും ചെമ്പൈയുടെ ശിഷ്യൻ സുബ്ബരാജുവിൽനിന്ന് വായ്പാട്ടിലും പരിശീലനം നേടി.
1978 ൽ ഒമ്പതാം വയസ്സിൽ അരങ്ങേറ്റം നടത്തി.
1983ൽ ജർമനിയിൽ അന്താരാഷ്ട്ര ജാസ് മേളയിൽ 13 ആം വയസ്സിൽ പങ്കെടുത്തു.
ഇന്ത്യക്കകത്തും യൂറോപ്പിലെയും അമേരിക്കയിലെയും പ്രമുഖ നഗരങ്ങളിലെല്ലൊം നിരവധി പരിപാടികൾ അവതരിപ്പിച്ചിട്ടുണ്ട്.
ജോ മക്ലോളിനും മൈക്കൽ നൈമാനും മൈക്കൽ ബ്രൂക്കിനുമൊപ്പം അന്താരാഷ്ട്ര സംഗീതമേളകളിൽ പങ്കെടുത്തിട്ടുണ്ട്.
സാക്കിർ ഹുസൈനും ഹരിപ്രസാദ് ചൗരസ്യക്കും ശിവമണിക്കുമൊപ്പം ഫ്യൂഷൻ സംഗീത അരങ്ങുകളിലും ശോഭിച്ചു.
പുതിയ പ്രതിഭകളെ മാൻഡലിൻ പഠിപ്പിക്കുന്നതിനായി ശ്രീനിവാസ് ഇൻസ്റ്റിറ്റിയൂട്ട് ഓഫ് വേൾഡ് മ്യൂസിക് എന്ന സ്ഥാപനം തുടങ്ങിയിരുന്നു.
പ്രശസ്ത മാൻഡലിൻ വാദകൻ യു. രാജേഷ് സഹോദരനാണ്.
യു. ശ്രീയായിരുന്നു ഭാര്യ.
2012-ൽ വിവാഹമോചിതരായ ഇവർക്ക് ഒരു മകനുണ്ട്.
2014 സെപ്റ്റംബർ 11-ന് കരൾ രോഗം ബാധിച്ച് ചെന്നൈയിലെ അപ്പോളോ ആശുപത്രിയിൽ പ്രവേശിപ്പിക്കപ്പെട്ട അദ്ദേഹം അവിടെ വച്ച് കരൾ മാറ്റ ശസ്ത്രക്രിയയ്ക്ക് വിധേയനായി.
എന്നാൽ, തുടർന്നുണ്ടായ സങ്കീർണ്ണതകൾ അദ്ദേഹത്തിന്റെ ജീവനെടുത്തു.
2014 സെപ്റ്റംബർ 19-ന് രാവിലെ ഒമ്പതുമണിയോടെയാണ് അദ്ദേഹം അന്തരിച്ചത്.
45 വയസ്സായിരുന്നു അപ്പോൾ അദ്ദേഹത്തിന്.
പുരസ്കാരങ്ങൾ പത്മശ്രീ (1998) സംഗീത നാടക അക്കാദമിഡ് (2010) രാജീവ് ഗാന്ധി പുരസ്‌കാരം മദ്രാസ് മ്യൂസിക് അക്കാദമി പുരസ്‌കാരം രാജലക്ഷ്മി പുരസ്‌കാരം സംഗീത രത്‌ന പുരസ്‌കാരം പുറത്തേക്കുള്ള കണ്ണികൾ The official website ↑ http://timesofindia.indiatimes.com/india/Mandolin-U-Srinivas-popular-carnatic-musician-passes-away/articleshow/42877658.cms ↑
യു-2 സംഭവം (1960) ഇംഗ്ലീഷ് വിലാസം https://ml.wikipedia.org/wiki/1960_U-2_incident
അമേരിക്കയും സോവിയറ്റ് യൂണിയനും തമ്മിൽ ഉണ്ടായ ഒരു പ്രതിസന്ധിയാണ് യു 2 ചാര വിമാന സംഭവം എന്നറിയപ്പെടുന്നത്.
അമേരിക്കയുടെ അത്യുന്നതിയിൽ പറന്നു ഫോട്ടോകളെടുക്കാൻ ശേഷിയുള്ള ചാരവിമാനമായിരുന്നു യു 2 ചാരവിമാനം.
രഹസ്യമായി അമേരിക്ക ഈ വിമാനങ്ങളെ സോവിയറ്റ് യൂണിയന് മുകളിൽ പരത്താൻ ആരംഭിച്ചു.
അത്രയും ഉയരത്തിൽ പറക്കുന്ന വിമാനത്തെ തകർക്കാൻ ശേഷിയുള്ള മിസൈൽ സോവിയറ്റ് യൂണിയൻ അന്ന് വികസിപ്പിചെടുത്തിരുന്നില്ല.
1960 മേയ് 1ന് പരത്തിയ വിമാനം എഞ്ചിനിൽ ഓക്സിജന്റെ അളവ് കുറഞ്ഞതിനെ തുടർന്ന് പറക്കുന്ന ഉയരം അൽപം കുറച്ചതോടെ സോവിയറ്റ് യൂണിയൻ മിസൈൽ ഉപയോഗിച്ച് തകർക്കുകയും പൈലറ്റിനെ തടവിൽ പിടിക്കുകയും വിമാനത്തിലെ ചാര ഉപകരണങ്ങളെ കണ്ടെടുക്കുകയും ചെയ്തു.
ഇതോടെ സോവിയറ്റ് - അമേരിക്കൻ രാജ്യങ്ങൾ തമ്മിൽ പ്രതിസന്ധിയാരംഭിച്ചു.
അവലംബം ↑ Riddle of May Day 1960 – Part I Retrieved 21 May 2013.
യു. ഉത്തമൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
1935 ഡിസംബർ 17ന് പയ്യനാട് ചോലക്കൽ ഊത്താലക്കൽ നാടി -കൊറ്റിക്കുട്ടി ദമ്പതികളുടെ മകനായി ജനിച്ച യു ഉത്തമൻ സ്വതന്ത്ര്യലബ്ദിക്ക് മുമ്പേ സമരതീച്ചൂളയിലേക്ക് ഇറങ്ങിയ പോരാളിയാണ്.
ഏറനാട്ടിലെ കമ്മ്യൂണിസ്റ്റ് പ്രസ്ഥാനത്തിന്റെയും ജില്ലയിലെ കർഷകത്തൊഴിലാളി യൂണിയന്റെയും സ്ഥാപകരിൽ ഒരാളായി മാറിയ യു ഉത്തമൻ കിസാൻ സംഘത്തിലൂടെയാണ് പൊതുപ്രവർത്തരംഗത്തേക്ക് വരുന്നത്.
1952 മുതൽ സജീവ രാഷ്ട്രീയ പ്രവർത്തനത്തിലേക്ക് പ്രവേശിച്ചു.
രണ്ടാം ലോകമഹായുദ്ധകാലത്ത് പട്ടികജാതി പട്ടികവർഗ്ഗ വിഭാഗങ്ങൾക്ക് മണ്ണെണ്ണയും പഞ്ചസാരയും നൽകാത്തതിനെതിരെ മഞ്ചേരി സത്രത്തിന് മുന്നിൽ നടന്ന പ്രക്ഷോഭത്തിലൂടെയാണ് യു ഉത്തമൻ കമ്മ്യൂണിസ്റ്റ് പാർടിയുമായി ബന്ധപ്പെടുന്നത്.
2000 ആഗസ്ത് 30 ന് ക്യാൻസർ ബാധിച്ച് മരിക്കുന്നത് വരെ പൊതുരാഷ്ട്രീയത്തിൽ സജീവമായിരുന്നു.
വളരെ ദരിദ്രപൂർണമായ ചുറ്റുപാടിൽ ജനിച്ചുവളർന്ന് പ്രീപെട്രിക് പഠനവും തുടർന്ന്  ടിടിസിയും പൂർത്തിയാക്കിയ യു ഉത്തമൻ, കരുളായി ഡിഎംആർടിക്ക് കീഴിലുള്ള സ്‌കൂളിൽ അധ്യാപകാനായിരിക്കെ പാർടി അംഗത്വം ഉപേക്ഷിക്കാൻ ആവശ്യപ്പെട്ടെങ്കിലും അത് നിരസിച്ചുകൊണ്ട് ജോലി രാജിവെച്ച് പൊതുപ്രവർത്തനത്തിന്റെ വഴി തെരഞ്ഞെടുക്കുകയായിരുന്നു.
സ്വതസിദ്ധമായ പ്രസംഗശൈലികൊണ്ടും, പൊതുപ്രവർത്തനത്തിലെ ലാളിത്യം കൊണ്ടും ഏറനാട്ടിലെയും ജില്ലയിലെയും പാർടിപ്രവർത്തകർക്കിടയിൽ ഇന്നും ആവേശമാണ് യു ഉത്തമന്റെ രാഷ്ട്രീയജീവിതം.
ജന്മിത്വത്തെയും മുസ്ലീം പ്രാമാണിവർഗ്ഗത്തിന്റെ ആദ്യകാല ദുഷ്‌ചെയ്തികളെ ചോദ്യം ചെയ്തുകൊണ്ടും ഏറനാടിന്റെ ആവേശമായി അദ്ദേഹം മാറി.
അയിത്തത്തിനും ജാതി അനാചാരങ്ങൾക്കുമെതിരെ തീവ്രമായ പോരാട്ടം സംഘടിപ്പിച്ച് അവരെ കമ്മ്യൂണിസ്റ്റ് പാർടിയോട് അടുപ്പിക്കുന്നിൽ യു ഉത്തമൻ വഹിച്ച പങ്ക് വളരെ വലുതാണ്.
പ്രവർത്തനം ആരംഭിച്ച പയ്യനാട് വില്ലേജിൽ ചെങ്കൊടി നാട്ടി.
പയ്യനാട്ട് കമ്മ്യൂണിസ്റ്റ് പാർടി രൂപീകരിച്ച് പ്രവർത്തിച്ചു.
സ്ഥാപക മെമ്പർമാരിലൊരാളായിരുന്നു.
തുടർന്ന് തിരൂർ, ഏറനാട് താലൂക്കുകളിൽ പട്ടികജാതി വിഭാഗങ്ങൾക്കിടയിലെ നവോത്ഥാന പ്രവർത്തനങ്ങൾക്ക് നേതൃത്വം നൽകുകയും 1950-ൽ ഹരിജൻ യൂണിയൻ രൂപീകരിച്ച് ശക്തമായ പ്രവർത്തനങ്ങൾ നടത്തി.
കർഷകരെ കിസാൻ സഭയിൽ ചേർക്കാൻ തുടങ്ങിയപ്പോൾ  പ്രക്ഷോഭം നടത്തിയവരിലും 1969 കളിൽ കേരള സ്റ്റേറ്റ് കർഷകത്തൊഴിലാളി യൂണിയൻ രൂപീകരിച്ചതിലും യു ഉത്തമനും മുന്നിലുണ്ടായിരുന്നു.
1957 കളിൽ വസ്ത്രങ്ങൾ ചാക്കിൽ കൊണ്ടുവന്ന് കമ്മ്യൂണിസ്റ്റ് പാർടി നേതൃത്വത്തിൽ യു ഉത്തമൻ കോളനികളിൽ വിതരണം ചെയ്തതും മഞ്ചേരിയിൽ നടന്ന കല്ലുമാല അഴിച്ചുവെക്കൽ സമരത്തിന് നേതൃത്വം കൊടുത്തതും അദ്ദേഹത്തിന്റെ ജീവിതത്തിലെ നിർണായക സംഭവങ്ങളാണ്.
തുടർന്ന് ഏറനാട് താലൂക്ക് കമ്മിറ്റി അംഗമായും 1964ൽ പാർടി പിളർന്നപ്പോൾ ദീർഘകാലം സെക്രട്ടറിയായും പ്രവർത്തിച്ചു.
1952 ൽ എകെജിക്ക് സ്വീകരണം നൽകാൻ വണ്ടൂരിലേക്ക് ജാഥ, 1957 ലെ കോളനി ജാഥ, 1962-70-72-74 വർഷങ്ങളിലെ മിച്ചഭൂമി സമരങ്ങൾ, 1964 ലെ റെയിൽവേ പിക്കറ്റിംഗ് തുടങ്ങിയവയിൽ നേതൃത്വപരമായ പങ്കുവഹിച്ചു.
1962 ൽ മൂന്നുമാസം ജയിൽ ശിക്ഷ അനുഭവിച്ചിട്ടുണ്ട്.
കോഴിക്കോട് ട്രൈബൽ ഹോസ്റ്റൽ വാർഡനായും ഹരിജൻ വെൽഫയർ വകുപ്പിന് കീഴിൽ മഞ്ചേരിയിലും തിരൂരിലും പ്രൊപ്പഗണ്ട ഓർഗനൈസറായും സേവനമനുഷ്ടിച്ചിട്ടുണ്ട്.
ദീർഘകാലം ദേശാഭിമാനി ഏരിയാ ലേഘകനായും പ്രവർത്തിച്ചിട്ടുണ്ട്.
1963 ൽ മഞ്ചേരി പഞ്ചായത്തിലേക്ക് നടന്ന തെരഞ്ഞെടുപ്പിൽ ആദ്യമായി മത്സരിച്ച് വിജയിച്ചു.16 വർഷത്തോളം മഞ്ചേരി പഞ്ചായത്ത് വൈസ് പ്രസിഡന്റുമായിരുന്നു.
1965ൽ  മഞ്ചേരി അസംബ്ലി നിയോജക മണ്ഡലത്തിൽ നിന്നും കോൺഗ്രസിലെ വെള്ള ഈച്ചരനെ 7,000-ത്തോളം വോട്ടുകൾക്ക് തോൽപ്പിച്ചു.
തെരഞ്ഞെടുക്കപ്പെട്ടുവെങ്കിലും നിയമസഭ വിളിച്ചുചേർക്കാതെ പിരിച്ചുവിട്ടതിനാൽ എംഎൽഎയാകാനായില്ല.
1985 വരെ സിപിഐഎം പയ്യനാട്  ലോക്കൽ സെക്രട്ടറിയായിരുന്നു.
1987ൽ വണ്ടൂരിൽ യുഡിഎഫ് സ്ഥാനാർത്ഥി പന്തളം സുധാകരനെതിരെ മത്സരിച്ചെങ്കിലും 13,881 വോട്ടുകൾക്ക് പരാജയപ്പെട്ടു.
1995 മുതൽ മഞ്ചേരി മുൻസിപ്പൽ കൗൺസിലറായി തുടരവെയാണ് ക്യാൻസർ ബാധിച്ച് മരിക്കുന്നത്.
സിപിഐ എം മഞ്ചേരി ഏരിയാ കമ്മിറ്റി അംഗം, കെഎസ്‌കെടിയു ജില്ലാ വൈസ് പ്രസിഡന്റ് എന്നീ നിലകളിൽ പ്രവർത്തിച്ചിട്ടുണ്ട്.
1999 ലെ ഏറ്റവും നല്ല സാമൂഹ്യപ്രവർത്തകനുള്ള ക്ഷേത്രപ്രവേശന വിളംബര ട്രസ്റ്റിന്റെ അവാഡ് ഉത്തമന് ലഭിച്ചു.
ഇതേ തുടർന്ന് മഞ്ചേരിയിൽ നടന്ന സ്വീകണ ചടങ്ങിൽ സഖാവ് വിഎസ് അച്യുതാനന്ദൻ ഉദ്ഘാടനം ചെയ്തു.
ജന്മിത്വവും അടിമത്വവും അവസാനിപ്പിച്ചിട്ടേ കുടുംബജീവിതം നയിക്കൂ എന്ന ദൃഢനിശ്ചയത്തിൽ പ്രവർത്തിച്ച യു ഉത്തമൻ വളരെ വൈകി, 1987 ലാണ് വിവാഹം കഴിക്കുന്നത്.
ഭാര്യ കനകമണി.
മക്കൾ - സ്റ്റാലിൻ പ്രസാദ്, ലെനിൻ പ്രകാശ്, മാവോ പ്രദീപ്, ലാൽ പ്രണവ്.
വിത്ത് വിതരണ യന്ത്രം ഇംഗ്ലീഷ് വിലാസം https://ml.wikipedia.org/wiki/Seed_vending_machine കാഞ്ഞങ്ങാട് മിനിസിവിൽസ്റ്റേഷനിലെ വിത്ത് വിതരണ യന്ത്രം
പച്ചക്കറി വിത്ത് വിതരണം ചെയ്യാനുള്ള യന്ത്രം .
നിശ്ചിത തുകയുടെ നോട്ട് യന്ത്രത്തിൽ നിക്ഷേപിച്ചാൽ അത്യുത്‌പാദന ശേഷിയുള്ള ഏതുതരം പച്ചക്കറിവിത്തുകളും യഥേഷ്ടം ലഭിക്കുന്ന നൂതന സാങ്കേതികവിദ്യയോടുകൂടിയ വിത്ത്‌ വിതരണ യന്ത്രങ്ങൾ സംസ്ഥാന വിത്തുവികസന അതോറിറ്റിയും കേരള കാർഷിക സർവകലാശാലയും പഞ്ചായത്തുകളും വിവിധ സ്ഥലങ്ങളിൽ സ്ഥാപിക്കുന്നുണ്ട് ,  2012 ലാണ് കേരളത്തിൽ ആദ്യമായി ഇത്തരം യന്ത്രങ്ങൾ സർക്കാർ തലത്തിൽ നിലവിൽ വന്നത് .
തുക നിക്ഷേപിച്ചശേഷം ആവശ്യമുള്ള വിത്തിന്റെ കോഡ് നൽകിയാൽ വിത്ത് പാക്കറ്റ് പുറത്തേക്ക് വരുന്ന തരത്തിലാണ് ഈ യന്ത്രത്തിലെ ക്രമീകരണം .
അവലംബം ↑ http://pravasini.com/index.php?page=topstory tid=592%5Bപ്രവർത്തിക്കാത്ത+കണ്ണി%5D ↑ http://www.niyamasabha.org/codes/13kla/session_5/ans/u07493-170712-810828830811-05-13.pdf ↑ http://www.mathrubhumi.com/kannur/kazhcha/-malayalam-news-1.1255983%5Bപ്രവർത്തിക്കാത്ത+കണ്ണി%5D
വിത്തുകോശങ്ങൾ ഇംഗ്ലീഷ് വിലാസം https://ml.wikipedia.org/wiki/Stem_cell Stem cell Mouse embryonic stem cells with fluorescent marker Human embryonic stem cell colony on mouse embryonic fibroblast feeder layer ലാറ്റിൻ cellula precursoria
എല്ലാ ബഹുകോശജീവികളിലും കാണപ്പെടുന്നതും ക്രമഭംഗം വഴി വിഭജനം നടത്തി പുതിയ കോശങ്ങളെ ഉത്പാദിപ്പിക്കുവാൻ കഴിവുള്ളതും ആയ കോശങ്ങളാണ് വിത്തുകോശങ്ങൾ.
വൈവിധ്യമാർന്ന പുതിയ കോശങ്ങളെ പിന്നീട് ഉത്പാദിപ്പിക്കുവാൻ ഇവയ്ക്ക് കഴിവുണ്ട്.
യഥാർത്ഥത്തിൽ ഇവ പ്രത്യേകമായി രൂപഭേദമോ വികാസമോ പ്രാപിച്ചിട്ടില്ലാത്തവയാണ്.
ഇവയെ പ്രത്യേകപരീക്ഷണസാഹചര്യങ്ങളിൽ ഉത്തേജിപ്പിച്ച് അഭിലഷണീയകോശങ്ങളെ നിർമ്മിച്ചെടുക്കാവുന്നതാണ്.
മനുഷ്യരിൽ 3 മുതൽ 5 വരെ ദിവസം മാത്രം പ്രായമുള്ള ഭ്രൂണങ്ങളിൽ നിന്ന് കാലക്രമേണ ശരീരനിർമ്മാണത്തിനും മറ്റ് ശാരീരികപ്രവർത്തനങ്ങൾക്കുമാവശ്യമായ ത്വക്ക് , ഹൃദയ , ശ്വാസകോശ , പേശീ , അസ്ഥികലകളെല്ലാം രൂപപ്പെടുന്നു.
സവിശേഷഗുണങ്ങൾ നിയതഘടന
വിത്തുകോശങ്ങൾക്ക് കലകളുടെ സ്ഥാനത്തേയോ സ്വഭാവത്തെയോ അടിസ്ഥാനപ്പെടുത്തി നിയതമായ ഘടനയില്ല.
എന്നാൽ ഈ കോശങ്ങൾക്ക് പിന്നീട് ഹൃദയപേശിയേയോ മാംസപേശിയേയോ ഉത്പാദിപ്പിക്കുന്നതിന് തടസ്സമുണ്ടാകുന്നില്ല.
വിഭജനശേഷി
വളരെക്കൂടുതൽ കാലത്തേയ്ക്ക് സ്വയംവിഭജനശേഷി കാണിക്കുന്ന കോശങ്ങളാണിവ.
ക്രമഭംഗം എന്ന, ക്രോമസോം എണ്ണത്തിനുമാറ്റമുണ്ടാകാത്ത തരത്തിലുള്ള വിഭജനം വഴി പുതിയ കോശങ്ങളെ പുനഃസൃഷ്ടിക്കാൻ ഇവയ്ക്ക് കഴിയുന്നു.
വ്യതിരിക്തകോശങ്ങളുടെ ഉൽപ്പാദന
വിത്തുകോശങ്ങളുടെ ക്രമഭംഗം വഴി നിരവധി വ്യതിരിക്ത ഘടനയും ധർമ്മവുമുള്ള കോശങ്ങൾ രൂപപ്പെടുന്നു.
വിവിധതരം വിത്തുകോശങ്ങൾ
ഭ്രൂണവിത്തുകോശങ്ങൾ  (എംബ്രിയോണിക് സ്റ്റെം സെൽ)എന്നും പരിപക്വവിത്തുകോശങ്ങൾ (അഡൾട്ട് സ്റ്റെം സെൽ)എന്നും വിത്തുകോശങ്ങളെ രണ്ടായി തിരിക്കാം.
ഭ്രൂണങ്ങളിൽ നിന്ന് രൂപപ്പെടുന്ന കോശങ്ങൾ വിവിധപരീക്ഷണഘട്ടങ്ങളിലൂടെ സാധാരണ വിത്തുകോശങ്ങളുടെ ഗുണങ്ങൾ ഉണ്ടോ എന്ന് പരിശോധിക്കപ്പെടുന്നു.
പിന്നീട് വളർച്ചാമാധ്യമങ്ങളിൽ വച്ച് ഇവയെ പരുവപ്പെടുത്തി പരീക്ഷണങ്ങൾക്ക് ഉപയോഗിക്കുന്നു.
പൂർണ്ണ വളർച്ചയെത്തിയ അവയവങ്ങളിലോ കലകളിലോ കാണപ്പെടുന്ന രൂപഭേദമോ വികാസമോ പ്രാപിച്ചിട്ടില്ലാത്ത തരത്തിലുള്ള കോശങ്ങളാണ് പരിപക്വവിത്തുകോശങ്ങൾ.
സൊമാറ്റിക് സ്റ്റെം സെൽ എന്നും ഇവ വിവക്ഷിക്കപ്പെടുന്നു.
അസ്ഥിമജ്ജയും ആഡിപ്പോസ് കലകളും രക്തവുമാണ് ഇത്തരം കോശങ്ങളുടെ ഏറ്റവും വിലപ്പെട്ട സ്വാഭാവികഉറവിടങ്ങൾ.
വിത്തുകോശങ്ങളുടെ പ്രാധാന്യം നാൾക്കുനാൾ വർദ്ധിച്ചുവരുന്നു.
രക്താർബുദം പോലെയുള്ള രോഗങ്ങളുടെ ചികിത്സയിൽ ആശാവഹമായ മുന്നേറ്റമുണ്ടാക്കാൻ വിത്തുകോശപഠനങ്ങൾക്ക് കഴിയുന്നു.
പാർക്കിൻസൺസ്, അമയിലോട്രോഫിക്ക് ലാറ്റിറൽ സ്ക്ളീറോസിസ്, മൾട്ടിപ്പിൽ സ്ക്ളിറോസിസ്, പേശീനാശം എന്നിവയുടെ ചികിത്സയ്ക്ക് വിത്തുകോശങ്ങൾ വ്യാപകമായി ഉപയോഗിക്കപ്പെടുന്നു.
രോഗബധിതമായി നശിച്ചുപോയതോ പ്രവർത്തനരഹിതമായ അവയവങ്ങളെ മൂല കോശങ്ങളുടെ സഹായത്തോടെ പുതിയ കോശങ്ങളുണ്ടാക്കി പുനരുജ്ജീവിപ്പിക്കുന്ന പ്രക്രിയ യാണ് മൂല കോശ ചികിത്സ അവലംബv
വിത്തുകൂട്ടി ഇംഗ്ലീഷ് വിലാസം https://ml.wikipedia.org/wiki/Vithukootti വിത്തുകൂട്ടി ഉപയോഗിച്ച് ധാന്യം നിരത്തി ഉണക്കുന്ന കർഷകത്തൊഴിലാളികൾ
കർഷകർ ഉപയോഗിക്കുന്ന  ഒരു ഉപകരണമാണ് ' വിത്തുകൂട്ടി' .
ഗ്രാമ്യഭാഷയിൽ ഇത് വിത്തൂട്ടി എന്നും അറിയപ്പെടുന്നു.
നിരന്നുകിടക്കുന്ന നെല്ല് പോലുള്ള ധാന്യം  വലിച്ചുകൂട്ടാനും കൂനയായിക്കിടക്കുന്ന ധാന്യം വെയിലത്ത് ഉണക്കുന്നതിന് നിരത്തിയിടുന്നതിനും വിത്തുകൂട്ടി ഉപയോഗിക്കുന്നു.
മരം കൊണ്ടാണ് ഇത് നിർമ്മിക്കപ്പെടുന്നത്.
ഒരടിയോളം വീതിയുള്ള മൂന്നടിയോളം നീളമുള്ള ഒരു പലകയും പലകയെ വലിച്ചു നീക്കുന്നതിനുള്ള നീളമുള്ള കൈപ്പിടിയുമാണ് ഇതിന്റെ ഭാഗങ്ങൾ.
ഒന്നിൽക്കൂടുതൽ പേർ ചേർന്ന് വലിക്കുന്ന വിത്തുകൂട്ടിക്ക് ആറടിയോളം നീളം കാണുന്നുണ്ട്.
അവലംബം ↑ Archived 2017-10-19 at the Wayback Machine .
|വിസ്മൃതിയിലായ കേരളത്തിന്റെ കാർഷിക ഉപകരണങ്ങൾ
വിത്തുവിതരണം
ഒരു മാതൃസസ്യത്തിൽ  ഉൽപ്പാദിപ്പിക്കപ്പെടുന്ന വിത്തുകൾ അതുനിൽക്കുന്ന സ്ഥാനത്തുനിന്നും അകലേക്ക് മാറ്റി മറ്റൊരു സ്ഥലത്ത് നിക്ഷേപിച്ച് പുതിയൊരു സസ്യമായി വളരാൻ  പ്രാപ്തമാക്കുന്ന പ്രക്രിയയെയാണ് വിത്തുവിതരണം (seed dispersal) എന്ന് പറയുന്നത്.
മാത്രൃ വൃക്ഷത്തിനു ചുറ്റുമായി അതേ ഇനത്തിലുള്ള സസ്യങ്ങൾ കൂട്ടം കൂടീവളരുന്നത് ഒഴിവാക്കാനും,  സസ്യങ്ങളുടെ വികേന്ദ്രീകരണം സാധ്യമാക്കാനും പ്രകൃത്യാ സസ്യങ്ങൾക്ക് ലഭിച്ചിരിക്കുന്ന കഴിവാണ് വിത്തുവിതരണത്തിനായുള്ള അഡാപ്റ്റേഷനുകൾ.
സസ്യങ്ങൾക്ക് സഞ്ചരിക്കുവാൻ സാധ്യമല്ലാത്തതിനാൽ,  അവ അവജീവിക്കുന്ന ചുറ്റുപാടുകളിൽ ലഭ്യമായ മറ്റു മാർഗ്ഗങ്ങൾ വിത്തുവിതരണത്തിനായി ഉപയോഗിക്കുന്നു.
ഈ മാർഗ്ഗങ്ങളിൽ പ്രധാനപ്പെട്ടവ അഞ്ചെണ്ണമാണ്.
കാറ്റിന്റെ സഹായത്തിൽ പക്ഷിമൃഗാദികളുടെ സഹായത്തിൽ വെള്ളത്തിന്റെ സഹായത്തിൽ ഭൂഗുരുത്വാകർഷണത്തിന്റെ സഹായത്തിൽ സ്വയം പൊട്ടിത്തെറിക്കുന്നതിലൂടെ വിത്തുവിതരണത്തിന്റെ ആവശ്യകത
വിത്തുവിതരണം കൊണ്ട് അനവധി പ്രയോജനങ്ങൾ ഓരോ ഇനം സസ്യങ്ങൾക്കും ഉണ്ടാകുന്നുണ്ട്.
മാതൃസസ്യത്തിൽ നിന്നും ദൂരെയായി നിക്ഷേപിക്കപ്പെടുന്ന വിത്തുകൾ പ്രതികൂലാവസ്ഥകളെ തരണം ചെയ്ത് അതിജീവിക്കാനുള്ള സാധ്യത കൂടുതലാണ്.
കൂട്ടമായി വളരുന്ന ഒരേ ഇനം സസ്യവർഗ്ഗങ്ങളെ തേടുന്ന സസ്യഭോജികളും രോഗാണുക്കളും മാതൃവൃക്ഷത്തിനു ചുറ്റുവട്ടത്തായി വളരുന്ന തൈച്ചെടികളെ ലക്ഷ്യമാക്കിയേക്കാം.
മാതൃവൃക്ഷങ്ങളുടെ ചുവട്ടിൽ വളർന്നുവരുന്ന തൈച്ചെടികളും, അതേ ഇനത്തിൽ പെട്ട വലിയ വൃക്ഷങ്ങളും തമ്മിൽ അതിജീവനത്തിനായി പരസ്പരം മത്സരിക്കുവാനും നശീച്ചുപോകുവാനും സാധ്യതകൂടുതലാണ്.
അതതു സസ്യജാലങ്ങൾക്ക് അനുയോജ്യമായ വാസസ്ഥലങ്ങൾ (habitat) കണ്ടെത്തി അവിടെ വളർന്നുവരുവാനുള്ള അവസരവും വിത്തുവിതരണം മൂലം കൈവരുന്നു.
വിവിധമാർഗങ്ങൾ
വിത്തുവിതരണത്തിനായി ഒരു സസ്യം സ്വീകരിക്കുന്ന മാർഗ്ഗങ്ങളെ സ്വാശ്രയവിത്തുവിതരണം (autochory) എന്നും പരാശ്രയവിത്തുവിതരണം (allochory) എന്നും രണ്ടു വിഭാഗങ്ങളായി തിരിക്കാം.
ഒരു സസ്യവർഗ്ഗത്തിനു സ്വതേയുള്ള ഒരു പ്രത്യേകതകൊണ്ട് വിത്തുവിതരണം സാധ്യമാക്കുന്നതിനെയാണ് സ്വാശ്രയവിത്തുവിതരണം എന്നു വിളിക്കുന്നത്.
ഇതിനു പകരം പ്രകൃതിയിലുള്ള മറ്റു ബാഹ്യശക്തികളുടെ സഹായത്താൽ വിത്തുവിതരണം നടത്തുന്നതിനെ പരാശ്രയവിത്തുവിതരണം എന്നുവിളിക്കുന്നു.
സ്വാശ്രയ വിത്തുവിതരണ മാർഗ്ഗങ്ങൾ
ഭൂഗുരുത്വാകർഷണം : ഈ രീതിയിലുള്ള വിത്തുവിതരണത്തെ Barochory എന്നുവിളിക്കുന്നു.
ഒരു സസ്യത്തിൽ നിന്ന് പാകമായ ഫലം (fruit) ഭൂഗുരുത്വാകർഷണത്തിന്റെ ഭാഗമായി നിലത്തുപതിക്കുന്നു.
ഉദാഹരണങ്ങൾ, ചക്ക, ആപ്പിൾ, തേങ്ങ.
ഫലത്തിൽ നിന്നു വേർപെടുന്ന വിത്ത് ജന്തുക്കളുടെയോ, വെള്ളം, വായു എന്നിവയുടെ സഹായത്താലോ മറ്റു സ്ഥലങ്ങളിലേക്ക് പിന്നീട് മാറ്റപ്പെടാനുള്ള സാധ്യതയുമുണ്ട്.
പൊട്ടിത്തെറിക്കൽ : ചില സസ്യങ്ങളുടെ ഫലങ്ങൾ പാകമായി ഉണങ്ങിക്കഴിഞ്ഞാൽ സ്വയം പൊട്ടിത്തെറിക്കുകയും, അവയിൽനിന്ന് വിത്തുകൾ മാതൃസസ്യത്തിൽ നിന്നും ദൂരേക്ക് തെറിച്ചു പോവുകയും ചെയ്യും.
ഉദാഹരണങ്ങൾ റബ്ബർ, പയറുവർഗ്ഗങ്ങൾ.
പരാശ്രയ വിത്തുവിതരണ മാർഗ്ഗങ്ങൾ പക്ഷിമൃഗാദികളുടെ സഹായത്താൽ
പക്ഷിമൃഗാദികളുടെ സഹായത്താൽ നടക്കുന്ന വിത്തുവിതരണത്തെ സൂക്കോറി (Zoochory) എന്നു വിളിക്കുന്നു.
പലവിധമാർഗ്ഗങ്ങൾ ഈ രീതിയിൽ വിത്തുവിതരണം നടത്താനായി സസ്യങ്ങൾ ഉപയോഗിക്കുന്നു.
മാധുര്യമേറിയ പഴങ്ങൾ മുഖേന :  ഈ രീതിയിൽ വിത്തുവിതരണം നടത്തുന്ന സസ്യങ്ങൾക്ക് വളരെ മാധുര്യമേറീയതും, മാംസളവുമായ പഴങ്ങൾ ഉണ്ടാവും.
ഈ പഴങ്ങൾക്കുള്ളിൽ കട്ടിയുള്ള തോടുകളോടു കൂടിയ വിത്തുകൾ കാണപ്പെടുന്നു.
ഉദാഹരണങ്ങൾ : പേരയ്ക്ക , പപ്പായ .
ഈ സസ്യങ്ങളുടെ പാകമായ പഴം പക്ഷികളോ ജന്തുക്കളോ ഭക്ഷിക്കുമ്പോൾ വിത്തുകളും ഈ ജന്തുക്കളുടെ ദഹനവ്യവസ്ഥയിലേക്ക് കടക്കുന്നു.
എന്നാൽ കട്ടിയുള്ള തോടൂകൾ ഉള്ള ഈ വിത്തുകൾ ദഹനത്തിനു വിധേയമാവുകയില്ല.
ഇവയെ ഭക്ഷിച്ച ജീവി മറ്റൊരു സ്ഥലത്ത് വിസർജ്ജനം നടത്തുമ്പോൾ,  ഒപ്പം ഈ വിത്തുകളും അവിടെ നിക്ഷേപിക്കപ്പെടുന്നു.
എൻഡോസൂക്കോറി (Endozoochory) എന്നാണ് ഈ രീതിയിൽ നടക്കുന്ന വിത്തുവിതരണത്തെ വിളിക്കുന്നത്.
പശിമ, മുള്ളുകൾ, കൊളുത്തുകൾ : ഈ രീതിയിൽ വിത്തുവിതരണം നടത്തുന്ന സസ്യങ്ങളുടെ വിത്തുകൾക്ക്  അവയുടെ വാഹകരായി വർത്തിക്കുന്ന ജീവികളുടെമേൽ പറ്റിപ്പിടിക്കാനായി ഏതെങ്കിലും തരത്തിലുള്ള കഴിവുണ്ടായിരിക്കും.
ഇത്തിൾക്കായ പോലുള്ള വിത്തുകൾക്ക് മുകളിൽ വളരെ പശപശപ്പുള്ള ഒരു വസ്തുവുണ്ട്.
ഇത്തിൾക്കായ തിന്നുന്ന പക്ഷികളുടെ ചുണ്ടിൽ ഈ വിത്തുകൾ ഒട്ടിപ്പിടിക്കുന്നു.
മറ്റൊരു മരത്തിൽ ചെന്നിരുന്ന് ഈ പക്ഷി അതിന്റെ ചുണ്ട് അതിന്റെ ശിഖരങ്ങളിൽ ഉരുമ്മി പറ്റിപ്പിടിച്ച വിത്തിനെ മാറ്റുമ്പോൾ, ആ വിത്തിനു അവിടെ വളരാനുള്ള സാധ്യത ലഭിക്കുന്നു.
വിത്തുകളിൽ കാണുന്ന മറ്റൊരു രീതിയിലെ ഗുണമാണ് മുള്ളുകളും കൊളുത്തുകളും.
ഈ രീതിയിൽ വിത്തുവിതരണം നടത്തുന്ന സസ്യങ്ങളുടെ വിത്തുകൾക്ക് വളരെ എളുപ്പത്തിൽ മറ്റു ജന്തുക്കളുടെ മേൽ പറ്റിപ്പിടിക്കാൻ സാധ്യമാവുന്ന തരത്തിൽ മുള്ളുകളും കൊളുത്തുകളും അവയുടെ പുറംചട്ടയിൽ ഉണ്ടാവും.
ഉദാഹരണം സ്നേഹപ്പുല്ല് .
സ്നേഹപ്പുല്ലിന്റെ വിത്ത് മനുഷ്യരുടെ വസ്ത്രങ്ങൾ, ആട് പശു  തുടങ്ങിയ ജന്തുക്കളുടെ രോമക്കുപ്പായങ്ങൾ തുടങ്ങീയവയിൽ പെട്ടെന്ന് പറ്റിപ്പിടിക്കും.
മറ്റൊരു സ്ഥലത്ത് വച്ച് ഈ വിത്തുകളെ പെറുക്കിമാറ്റുകയോ, ജന്തുക്കൾ ഉരസിമാറ്റുകയോ ചെയ്യുമ്പോൾ അവിടെ അവയ്ക്ക് വളർന്നു വരാൻ സാഹചര്യം ലഭിക്കുന്നു.
ഉറുമ്പുകളുടെ സഹായത്താൽ : മിർമെക്കോകോറി (myrmecochory) എന്നാണ് ഉറുമ്പുകളുടെ സഹായത്താൽ നടക്കുന്ന വിത്തുവിതരണം അറിയപ്പെടുന്നത്.
ഈ രീതിയിൽ വിത്തുവിതരണം നടത്തുന്ന സസ്യങ്ങളുടെ വിത്തുകൾക്ക് എലൈസോം (elaisome) എന്നറീയപ്പെടുന്ന ഒരു ഭാഗമുണ്ട്.
ഇത് ഉറുമ്പുകളുടെ ഒരു ഇഷ്ടഭക്ഷണമാകയാൽ, ഉറൂമ്പുകൾ അവിടെക്ക് ആകർഷിക്കപ്പെടൂന്നു.
ഉറുമ്പുകൾ ഈ വിത്തുകളെ അവയുടെ കോളനികളിലേക്ക് കൊണ്ടൂപോവുകയും, ഭക്ഷ്യയോഗ്യമായ എലൈസോം  അവയുടെ ലാർവകൾക്ക് ഭക്ഷണമായി നൽകുകയും വിത്തുകളെ മണ്ണിനടിയിൽ ഉപേക്ഷിക്കുകയും ചെയ്യും.
മനുഷ്യരുടെ സഹായത്താൽ : ഈ വിധത്തിലെ വിത്തുവിതരണം ആന്ത്രപ്പോക്കോറി (Anthropocory) എന്നറീയപ്പെടുന്നു.
പക്ഷിമൃഗാദികൾ നടത്തുന്ന വിത്തുവിതരണത്തിലെ സാഹചര്യങ്ങൾ തന്നെയാണ് ഇവിടെയും ഉപയോഗപ്പെടുത്തുന്നത്.
എന്നാൽ മനുഷ്യർ ഉപയോഗിക്കുന്ന ആധുനിക ഭക്ഷ്യവിതരണ മാർഗ്ഗങ്ങൾ വഴി വിത്തുവിതരണം പുതിയ പുതിയ ഭൗമമേഖലകളിലേക്കും രാജ്യങ്ങളിലേക്കും വ്യാപരിക്കുവാനുള്ള സാധ്യത കൂടൂതലാണെന്നുമാത്രം കാറ്റിന്റെ സഹായത്താൽ മഹാഗണിയുടെ വിത്ത്.
Anemochory എന്നാണ് കാറ്റിന്റെ സഹായത്താൽ നടക്കുന്നവിത്തുവിതരണം അറിയപ്പെടുന്നത്.
ഈ രീതിയിൽ വിത്തുവിതരണം നടത്തുന്ന സസ്യങ്ങളുടെ വിത്തുകൾ വളരെ ഭാരം കുറഞ്ഞതായിരിക്കും.
കൂടാതെ കാറ്റിൽ പറന്നുപോകുവാൻ സഹായകമായ പ്രത്യേകതകൾ - ചിറകുകൾ, രോമങ്ങൾ - മുതലായവ ഈ വിത്തുകളുടെ പുറത്ത് ഉണ്ടായിരിക്കും.
ഉദാഹരണങ്ങൾ അപ്പൂപ്പൻ താടി, ആഴാന്ത, പഞ്ഞി തുടങ്ങിയവയുടെ വിത്തുകൾ.
ഈ രീതിയിൽ വിത്തുവിതരണം നടത്തുന്ന സസ്യങ്ങൾ താരതമ്യേന വളരെയധികം വിത്തുകൾ ഉല്പാദിപ്പിക്കുന്നു.
ഇതിനു കാരണം കാറ്റിൽ പെട്ട് പറന്നുപോകുന്ന വിത്തുകളിൽ ഒരു ചെറിയ ശതമാനം മാത്രമേ അനുയോജ്യമായ ഒരു ആവാസവ്യവസ്ഥയിൽ ചെന്നെത്തുകയും വളരുകയുമുള്ളൂ എന്നതാണ്.
കാറ്റിൽ പറക്കുന്ന അപ്പൂപ്പൻതാടിവിത്ത് വെള്ളത്തിന്റെ സഹായത്താൽ
Hydrochory എന്നാണ് ഈ വിത്തുവിതരണ സംബ്രദായം അറീയപ്പെടുന്നത്.
ഈ രീതിയിൽ വിത്തുവിതരണം നടത്തുന്ന സസ്യങ്ങളുടെ വിത്തുകൾ വെള്ളത്തിൽ പൊങ്ങിക്കിടക്കാൻ പാകത്തിലുള്ള പ്രത്യേകതകളുള്ളതായിരിക്കും.
ഉദാഹരണം തേങ്ങ.
തേങ്ങയുടെ വലിപ്പമേറിയതും ,എന്നാൽ അതിനനുസൃതമായി ഭാരമില്ല്ലാത്തതുമായ തൊണ്ട്,  തേങ്ങയെ വെള്ളത്തിൽ പൊങ്ങീക്കിടക്കുവാൻ സഹായിക്കുന്നു.
വെള്ളത്തിന്റെ ഒഴുക്കിൽ പെട്ട് മറ്റൊരു സ്ഥലത്തേക്ക് പോകുന്ന വിത്ത്, അവിടെ നിക്ഷേപിക്കപ്പെട്ട് വളരുന്നു.
പുറമേയ്ക്കുള്ള കണ്ണികൾ http://www2.bgfl.org/bgfl2/custom/resources_ftp/client_ftp/ks2/science/plants_pt2/dispersal.htm Archived 2012-08-12 at the Wayback Machine .
വിത്ത് ഇംഗ്ലീഷ് വിലാസം https://ml.wikipedia.org/wiki/Seed
സസ്യങ്ങളുടെ പ്രധാനപ്പെട്ട പ്രത്യുൽപാദന പ്രക്രിയയുടെ ഭാഗമാണ് വിത്തുകൾ ( ഇംഗ്ലീഷ് : Seed ).
സസ്യങ്ങളുടെ വിത്തുകളും തൈകളുമാണ് അവയുടെ വംശം നിലനിർത്തുന്നത്.
ബീജാന്നം എന്ന ആഹാരകോശത്താൽ ചുറ്റപ്പെട്ട ഭ്രൂണവും അതിനെ പൊതിഞ്ഞു നേർത്ത ആവരണവും കട്ടിയുള്ള പുറന്തോടും ചേർന്നാണ് വിത്തുണ്ടാകുന്നത്.
പരാഗണത്തിന് ശേഷം അണ്ഡവും ബീജവും യോജിച്ച്, പിന്നീടുള്ള കോശവിഭജനം വഴി ആഹാരകോശങ്ങളും ബാഹ്യാവരണവും രൂപപ്പെടുന്നു.
അതിനുശേഷം വിത്തിലെ ജലാംശം കുറഞ്ഞ് പുതിയ തലമുറയെ മുളപ്പിക്കാൻ പാകത്തിനുള്ള വിത്തായിത്തീരുന്നു.
വിത്ത് പൊതി
ധാന്യങ്ങളുടെയും മറ്റും വിത്തുകൾ കേടുകൂടാതെ സൂക്ഷിക്കുവാൻ മുൻകാലങ്ങളിൽ കർ,ഷകർ അവലംബിച്ച മാർഗ്ഗം.
വൈക്കോൽ കൊണ്ടാണ് സാധാരണയായി പൊതികൾ നിർമ്മിച്ചിരുന്നത്.
ഒരു നിശ്ചിത അളവ് വിത്തുകളാണ് ഒരു പൊതിയിലുണ്ടാവുക.